Document ID: 31974R3103

31974R3103
L 331/7
SLUŽBENI LIST EUROPSKE UNIJE
10.12.1974.
UREDBA KOMISIJE (EEZ) br. 3103/74
od 10. prosinca 1974.
o izmjeni Uredbe (EEZ) br. 1579/74 u pogledu utvrđivanja uvozne pristojbe unaprijed za proizvode prerađene od žitarica ili riže
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 120/67/EEZ (1) od 13. lipnja 1967. o zajedničkoj organizaciji tržišta žitarica, kako je zadnje izmijenjena Uredbom (EEZ) br. 1996/74 (2), a posebno njezin članak 15. stavak 3. i članak 24.,
uzimajući u obzir Uredbu Vijeća br. 359/67/EEZ (3) od 25. srpnja 1967. o zajedničkoj organizaciji tržišta riže, kako je zadnje izmijenjena Uredbom (EEZ) br. 1129/74 (4), a posebno njezin članak 13. stavak 3. i članak 25.,
uzimajući u obzir Uredbu Vijeća (EEZ) br. 1052/68 (5) od 23. srpnja 1968. o sustavu uvoza i izvoza proizvoda dobivenih od žitarica i od riže, kako je zadnje izmijenjena Uredbom (EEZ) br. 881/73 (6), a posebno njezin članak 2. stavak 2. i članak 5.,
budući da Uredba Komisije (EEZ) br. 1579/74 (7) od 24. lipnja 1974. o postupku izračuna uvozne pristojbe na proizvode prerađene od žitarica ili riže i za utvrđivanje te pristojbe unaprijed za ove proizvode i za krmnu smjesu proizvedenu od žitarica predviđa da je, u slučaju kada je uvozna pristojba na proizvode prerađene od žitarica ili riže ili na krmnu smjesu proizvedenu od žitarica unaprijed utvrđena, takvu pristojbu potrebno prilagoditi s pragom cijene važećim na dan uvoza;
budući da, u slučaju proizvoda od škroba, proizvodna naknada uključena u uvoznu pristojbu već odražava kolebanja u pragu cijene; budući da je uvoznu pristojbu na proizvode navedene u članku 2. Uredbe (EEZ) br. 1579/74 stoga potrebno prilagoditi samo u odnosu na svaku promjenu u količinama predviđenu u članku 1. Uredbe Vijeća (EEZ) br. 1132/74 (8) od 29. travnja 1974. o proizvodnim subvencijama u sektoru žitarica i riže;
budući da je potrebno napomenuti da pristojba na krmnu smjesu obuhvaćena tarifnom oznakom 23.07 B koja sadrži mliječne proizvode mora, ako je pristojba unaprijed utvrđena, biti prilagođena s obzirom na prag cijena i za kukuruz i za obrano mlijeko u prahu koji vrijedi na dan uvoza;
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Tekst članka 3. stavka 1. Uredbe (EEZ) br. 1579/74 zamjenjuje se sljedećim:
„1. U pogledu uvoza proizvoda navedenih u članku 1. točki (d) Uredbe br. 120/67/EEZ i članka 1. točke (c) Uredbe 359/67/EEZ, ako podnositelj zahtjeva to zatraži prilikom podnošenja zahtjeva za dozvolu i pod uvjetom da to učini prije 13 sati, pristojba važeća na dan kada je podnesen zahtjev za dozvolu važeća je za uvoz koji se izvršava u bilo kojem trenutku tijekom važenja dozvole.
(a)
U slučaju iz prethodnog podstavka i osim u slučaju:
-
proizvoda iz članka 2., i
-
proizvoda obuhvaćenih tarifnom oznakom 23.07 B navedenih u Prilogu A Uredbi br. 120/67/EEZ,
svaka se prilagodba pristojbe, ovisno o primjeni drugog podstavka članka 15. stavka 3. Uredbe 120/67/EEZ, vrši u odnosu na prag cijena osnovnog proizvoda ili proizvoda korištenih u svrhu izračuna promjenjive sastavnice pristojbe važeće na dan uvoza.
Takva se prilagodba vrši povećavanjem ili smanjivanjem pristojbe za razliku između praga cijene za 100 kg osnovnog proizvoda važećeg u mjesecu u kojem je zahtjev podnesen i onog važećeg u mjesecu uvoza, a ta se razlika množi s koeficijentom prikazanim u stupcu 4. Priloga Uredbi (EEZ) br. 1052/68;
(b)
U pogledu proizvoda navedenih u članku 2., svaka se pristojba unaprijed utvrđena u skladu s prvim podstavkom prilagođava ako se iznosi utvrđeni u članku 1. Uredbe (EEZ) br. 1132/74 promijene u razdoblju između dana traženja dozvole i dana uvoza, u skladu s razlikom koja je uslijedila nakon takve promjene, ta se razlika množi koeficijentom prikazanim u stupcu 4. Priloga Uredbi (EEZ) br. 1052/68 za predmetni proizvod;
(c)
U pogledu proizvoda obuhvaćenih tarifnom oznakom 23.07 B navedenih u Prilogu A Uredbi br. 120/67/EEZ, svaka se potrebna prilagodba obavlja povećanjem ili smanjenjem pristojbe:
-
s obzirom na sadržaj žitarica takvih proizvoda, za razliku između praga cijene za 100 kg kukuruza, važećeg u mjesecu u kojem je podnesen zahtjev i onog važećeg u mjesecu uvoza, ta se razlika množi koeficijentom prikazanim u tablici A Priloga II. Uredbi (EEZ) br. 968/68,
-
s obzirom na udio mlijeka u takvim proizvodima, za razliku između praga cijene za 100 kg obranog mlijeka u prahu, važećeg u mjesecu u kojem je podnesen zahtjev i onog važećeg u mjesecu uvoza, ta se razlika množi koeficijentom prikazanim u tablici B Priloga II. Uredbi (EEZ) br. 968/68.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. prosinca 1974.

Labels: 15
17
6